HTTP cookies

Τα cookies είναι μικρά αρχεία κειμένου τα οποία αποθηκεύονται στον φυλλομετρητή μας κατά την πλοήγησή μας στο διαδίκτυο. Σκοπός τους είναι να ειδοποιούν τον ιστότοπο που επισκέπτεται ο χρήστης, για την προηγούμενη δραστηριότητά του.  Συνήθως περιγράφουν στοιχεία μας όπως όνομα χρήστη (user name) και συνθηματικό πρόσβασης (password) με σκοπό κατά την επίσκεψή μας στον ίδιο ιστότοπο αργότερα, να μας "θυμάται" και να μην χρειάζεται να κάνουμε login.

Τα cookies μπορεί να προέρχονται από τον ιστότοπο τον οποίο έχουμε επισκεφθεί ή από κάποιον άλλον (third-party cookies), για παράδειγμα μέσω διαφημίσεων. Έχει όμως αποδειχθεί ότι τα third-party cookies συλλέγουν πληροφορίες για τη συμπεριφορά του κάθε χρήστη στο διαδίκτυο, κάτι που εγείρει σημαντικά ερωτήματα για την ιδιωτικότητα. Αυτό ώθησε την Ε.Ε.http://webcookies.info/faq/#Directive  (αγγλικά) και τις Η.Π.Α. να εκδώσουν οδηγίες για τη χρήση τους και την ενημέρωση του χρήστη, για κάθε ιστότοπο που τα χρησιμοποιεί. Υπάρχουν προγράμματα που καθαρίζουν τα κακόβουλα cookies, ενώ αν ο χρήστης επιθυμεί να τα διαγράψει δίνεται αυτή η δυνατότητα μέσα από το φυλλομετρητή ιστοσελίδων.

ΕξατομίκευσηΑντωνόπουλος Νίκος, Βέγλης Ανδρέας & Γιαννακουλόπουλος Ανδρέας. Η χρήση των cookies στους δικτυακούς τόπους των Μέσων Επικοινωνίας. Επικοινωνιακό Σύστημα και Βιώσιμη Ανάπτυξη Μέσα. Αθήνα, Μάιος 2015. DOI:10.13140/RG.2.1.1155.984

Οι δικτυακοί τόποι με την χρήση των συγκεκριμένων πληροφοριών (cookies) έχουν την δυνατότητα να προσφέρουν προσωποποιημένες υπηρεσίες που καλύπτουν τις εξατομικευμένες ανάγκες του συγκεκριμένου χρήστη, αποσκοπώντας τελικά στην αύξηση της επισκεψιμότητας/ κέρδους τους. Τα cookies διαδραματίζουν καθοριστικό ρόλο στην λειτουργία του διαδικτυακού τόπου αλλά και των ψηφιακών εφαρμογών. Καθορίζουν τον τρόπο λειτουργίας, εμφάνισης και χρήσης της παρουσίας των διαδικτυακών μέσων και τα παραπάνω τα καθορίζει εξατομικευμένα ο κάθε χρήστης. Σε αυτό τον βαθμό η προσφορά υπηρεσιών και εργαλείων που να απευθύνονται στον κάθε επισκέπτη και στις ανάγκες του δεν έχει κάποιο προηγούμενο στην ιστορία του εμπορίου. Η νέα αυτή οικονομία που βασίζεται στην διαφήμιση, την αγορά και διακίνηση πληροφοριών, προϊόντων και υπηρεσιών σε παγκόσμιο επίπεδο με μόνο σύνορο τις προτιμήσεις και επιλογές των χρηστών δεν έχει προηγούμενο στην ανθρώπινη ιστορία.

Οι ερευνητές αλλά και γενικότερα οι ειδικοί που μελετούν το πεδίο που αφορά την επικοινωνία ανθρώπου-υπολογιστή, την στατιστική, την διαφήμιση και την επικοινωνία
γενικότερα δείχνουν ιδιαίτερο ενδιαφέρον για τα cookies και τις λειτουργίες τους. Τα cookies υπάρχουν και χρησιμοποιούνται σε όλους τους διαδικτυακούς τόπους αλλά οι επισκέπτες των διαδικτυακών τόπων ειδικά στην Ελλάδα δεν διαθέτουν επαρκή ενημέρωση.

Ο ΠίνακαςΑντωνόπουλος Νίκος, Βέγλης Ανδρέας & Γιαννακουλόπουλος Ανδρέας. Η χρήση των cookies στους δικτυακούς τόπους των Μέσων Επικοινωνίας. Επικοινωνιακό Σύστημα και Βιώσιμη Ανάπτυξη Μέσα. Αθήνα, Μάιος 2015. DOI:10.13140/RG.2.1.1155.984 παρουσιάζει συνοπτικά κάποια cookies και τη λειτουργία τους σε Ελληνικούς διαδικτυακούς τόπους :

   Cookies

   Ανάλυση  λειτουργίας    

   usy46gabsosd

  Συλλέγουν  πληροφορίες σχετικές με τη συμπεριφορά των επισκεπτών. Οι πληροφορίες
 χρησιμοποιούνται για τις εκθέσεις για τη βελτίωση του διαδικτυακού τόπου.

   Google+ Plugin

  Αποστολή πληροφοριών στο "Google+" plugin.

   Facebook Plugin

  Αποστολή  πληροφοριών στο "Like" plugin.

   mobile

  Εντοπίσει  την κινητή συσκευή που διαθέτετε ώστε να σας προωθήσει στην κατάλληλη σελίδα
 λήψης εφαρμογής.

   JSESSIONID

  Γνώση  του αριθμού των χρηστών που επισκέπτονται τον ιστότοπο.

   _st(login token)

  Ανάλογα  με τις επιλογές που έχει πραγματοποιήσει ένας επισκέπτης προκειμένου να
 προσωποποιήσει τον διαδικτυακό τόπο, όταν ο χρήστης είναι συνδεδεμένος.

   pgid
sid

  Ταυτοποιούν  τον χρήστη για να δείξουν προσωποποιημένο περιεχόμενο. Τι είδε πρόσφατα.

   HighBandwidth
$ms_externalFlash

  Περιέχει  πληροφορίες σχετικά με την έκδοση του Flash Player που είναι εγκατεστημένη
 στη συσκευή σας καθώς και το οποίο είναι το διαθέσιμο εύρος ζώνης (bandwidth).

   session

  Αποτρέπει την επαναλαμβανόμενη απεικόνιση μηνύματος καλωσορίσματος.

   omniture_optout

  Τα  δεδομένα που αποθηκεύονται υποδεικνύουν κατά πόσο είναι δυνατόν να
 αξιολογηθεί η συμπεριφορά του επισκέπτη που περιηγείται στον διαδικτυακό τόπο.


Παραπομπές

Εξωτερικοί σύνδεσμοι



Κατηγορία:Ιδιωτικότητα στο Διαδίκτυο